Polițiștii au împărțit amenzi usturătoare pentru cei care au ieșit din casă fără motiv. În unele cazuri, agenții au fost nevoiți să scoată și armele.
De la începutul stării de urgenţă, sute de mii de români s-au ales cu amenzi, pentru că au ieşit fără motiv din casă. Suma totală a amenzilor este de peste 300 de milioane de lei, adică aproape 72 de milioane de euro. Psihologii spun că amenda funcţionează la cei care nu se pot disciplina să rămână în case.
A plouat cu amenzi în această perioadă de pandemie. Poliţiştii şi jandarmii au dat, până în 16 aprilie, peste 203 mii de amenzi pentru nerespectarea restricţiilor de deplasare. Iar suma totală a sancţiunilor este de peste 300 de milioane de lei, adică aproape 72 de milioane de euro.Psihologii spun că atunci când autodisciplina nu
funcţionează, va avea efect teama de pedeapsă.“Faptul că legea este aplicată va fi un motiv de
autocenzură, care va funcţiona, în general, mult mai bine" spune psihologul
Keren Rosner.Au fost şi cazuri în care amenzile nu au fost o
soluţie. Poliţiştii au fost nevoiţi să folosească armele din dotare pentru a-i
potoli pe scandalagii din Hunedoara, Săcele şi Bucureşti."Desigur, vor mai fi probabil cazuri, dar
izolate. Trecerea peste perioada sărbătorilor va relaxa şi nevoia de conexiune
şi obiceiul de a petrece şi reuniunile familiale" a mai spus Keren Rosner.